<classify> Aidha, timu ya wanawake ya Jeshi Stars iliendeleza kichapo kwa kuifunga Vijana Queen kwa pointi 75-56.Kwa mujibu wa Kamishna wa Mashindano na Uendeshaji wa Shirikisho la Mpira wa Kikapu Tanzania TBF Zablon Manase, michuano hiyo ilishuhudiwa na mashabiki wengi wa mchezo huo waliojitokeza kwa wingi kuunga mkono timu zao.Michuano inaendelea vizuri, tunafurahi kuona idadi kubwa ya mashabiki wakijitokeza kushuhudia na kuunga mkono timu zao. Jambo la kufurahisha upinzani umeongezeka kwani timu zinacheza vizuri, alisema.Manase alisema baada ya michuano ya jana, kutakuwa na michezo ya robo fainali kwa timu zilizofanikiwa kufuzu hatua hiyo.Alitaja baadhi ya timu zilizotinga katika hatua hiyo ni JKT na Bandari Tanga zikitoka kundi A, ABC na Vijana kutoka kundi B, na Savio ikitoka kundi C.Timu nyingine zitakazocheza leo itategemeana na matokeo ya jana jioni kwa baadhi ya timu zilizotarajiwa kucheza.Manase alisema kama mvua haitanyesha watamaliza michuano hiyo kama walivyopanga keshokutwa kwa ajili ya kupisha michuano mikubwa ya majiji itakayofanyika baadaye mwezi huu.  <topic>: MICHEZO 